கேள்வி: பத்து மாவுங் - பினாங்கு போர் அருங்காட்சியகம் என்பது என்ன?
பதில்: File:Penang War Museum.jpg பத்து மாவுங் (''Batu Maung'') குன்றில் அமைந்துள்ள, பினாங்கு போர் அருங்காட்சியகம் (''Penang War Museum'') 1930-களில் கட்டப்பட்ட பிரித்தானிய இராணுவக் கோட்டையாகும் (''British Army Fort''). இரண்டாம் உலகப் போர் தொடங்கிய போது, டிசம்பர் 1941-இல் ஜப்பானிய இராணுவம் (''Imperial Japanese Army'') பினாங்கு தீவு ஆக்கிரமித்தது. அப்போது, பிரித்தானிய தளபதி ஆர்தர் பெர்சிவல் (''Arthur Percival'') தலைமையிலான பொதுநலவாயப் படைகள், அங்கு இருந்து பாதிப்புகள் இல்லாமல் பின்வாங்கின. பிரித்தானியர்களால் கைவிடப்பட்ட கோட்டை பின்னர் ஜப்பானியர்களால் கைப்பற்றப்பட்டு அவர்களின் பயன்பாட்டின் கீழ் வந்தது. 2002-இல் போர் அருங்காட்சியகமாக மாற்றப்பட்டது. அதுவரையில் இந்த இடம் மறக்கப்பட்ட இடமாக மறைந்து இருந்தது. காட்சியகத்தின் இராணுவக் கட்டமைப்புகள் பினாங்கு போர் அருங்காட்சியகத்தில் பதுங்கு குழிகள் (''Bunkers''), சுரங்கப்பாதைகள் (''Tunnels'') மற்றும் இயந்திர-துப்பாக்கி பொருத்தும் இடங்கள் (''Machine-Gun Emplacements'') போன்றவை பிரித்தானியப் படைகளால் விட்டுச் செல்லப்பட்ட நினைவுப் பொருட்களாகக் காட்சி அளிக்கின்றன. இந்தக் கோட்டையின் பழைய அசல் இராணுவக் கட்டமைப்புகள் (''Military Structures'') மற்றும் உபகரணங்கள் இன்னும் உள்ளன. இந்த அருங்காட்சியகம் சுற்றுலா நடவடிக்கைகளுக்கான இடமாகவும் செயல்படுகிறது.